Diari Oficial de la Generalitat Valenciana


Sumari del DOGV 2209, del 17-02-1994 (1994/830558)

DECRET 20/1994, de 8 de febrer, del Govern | Valencià, pel qual accepta la cessió gratuïta de l'immoble de 667'80 m2 situat al carrer Enginyer Aubán, de València, destinat a centre de Salut, realitzada per l'Ajuntament de València.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/02/08/20/dof/vci/html**

### Dades del document

Número de DOGV
:   2209

Data del DOGV
:   17-02-1994

Secció del DOGV
:   DISPOSICIONS GENERALS

Número del document
:   1994/830558


Data del document
:   08-02-1994

Organisme emissor
:   Conselleria d'Economia i Hisenda

Tipus de document
:   Decret

DECRET 20/1994, de 8 de febrer, del Govern Valencià, pel qual accepta la cessió gratuïta de l'immoble de 667'80 m2 situat al carrer Enginyer Aubán, de Valencia, destinat a centre de salut, realitzada per l'Ajuntament de València. [94/1021]  
Mitjançant conveni de 27 de gener de 1993, subscrit entre l'Ajuntament de València i la Conselleria de Sanitat i Consum, es va convenir la cessió per l' Ajuntament de València a la Generalitat Valenciana de diversos solars destinats a la construcció, pel Servei Valencià de Salut, de diversos centres de salut, entre els quals es trobava el situat al carrer Enginyer Aubán, de Valencia.  
En compliment del conveni esmentat, l'Ajuntament de València, mitjançant acord plenari adoptat el dia 12 de gener de 1994, acordà la cessió a la Generalitat Valenciana de la parcel·la següent:  
Solar situat a Benimàmet, partida del Secanet, amb una superfície de 667,80 m2 i que confronta: nord, parcel·la del Sr.Blas Morell; sud, carrer Enginyer Aubán; est, carrer Benimodo; i oest, resta de la finca matriu de la qual se segrega.  
Aquesta parcel·la haurà de segregar-se de l'agrupació que es forma de les finques registrals 8.547 i 8.548, foli 131, llibre 89 de Benimàmet, tom 1.510, Registre de la Propietat de Paterna.  
La cessió es fa amb la finalitat determinant que s'hi construesca un centre de salut.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 8 de febrer de 1994,  
DECRETE  
Article primer  
S'accepta la cessió gratuïta, realitzada per l'Ajuntament de València, de la parcel·la de 667,80 m2 situada al carrer Enginyer Aubán, de Valencia, que confronta: nord, parcel·la del Sr. Blas Morell; sud, carrer Enginyer Aubán; est, carrer Benimodo; i oest, resta de la finca matriu de la qual se segrega.  
Aquesta finca procedeix de segregació de l'agrupació de les finques registrals 8.547 i 8.548, foli 131, llibre 89 de Benimàmet, tom 1.510, Registre de la Propietat de Paterna.  
Article segon  
La cessió gratuïta efectuada per l'Ajuntament de València queda sotmesa a les condicions establertes en el conveni de 27 de gener de 1993.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 8 de febrer de 1994  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI